බොහෝ අපරාධකරුවෝ තමන් කළ එක් අපරාධයක් සඟවා ගන්නට තවත් අපරාධ එකක් හෝ කිහිපයක් කරති. අපරාධයක ඇසින් දුටු සාක්ෂි මකා දමන්නට හෝ, දූෂණයක් අපචාරයක් වැනි සිදුවීමකදී නම් එම සිදුවීමට මුහුණ දුන් අයගේ පැමිණිල්ල ඉදිරිපත් වීම වළක්වා ගැනීමට ඝාතන සිදුකරති. එහෙත් අපරාධයක් කළ කිසිවෙකුට සදා කල් සැඟවී සිටීමට නොහැකිය. අපරාධය සිදුකළ සැණින් හෝ මසකට දෙකකට පසුව පමණක් නොව ඇතැම් විට වසර හත අටකට දහයකට පමණ පසුව වුවද අපරාධකරු හෙළිදරව් වීම වැළැක්විය නොහැකිය. මළ සිරුරත් සමගම අපරාධකරු තමන්ට එරෙහි සාක්ෂි රැසක් ඉතිරි කරන්නේය. සිරිමල්ගේ මළ සිරුර ද ඝාතකයා ගැන හෝඩුවාවන් රැසක් දරාගෙන සිටියේය. ඝාතනයෙන් දින දෙකක් ඇතුළත සැකකරු පොලිසියේ අත්අඩංගුවට පත්වූයේ ඒ ඉතිරි කරගිය සාක්ෂි විසිනි. සිරිමල්ගේ සිරුර සොයා ගත්තේ දිය යට මඩෙහි ඔබා තිබියදීය. එහෙත් රබර් බෝලයක් දිය යට සඟවා තැබිය නොහැක්කේ යම්සේද මඩෙහි ඔබා තබාවත් සිරිමල්ගේ ඝාතනයේ හෝඩුවාවන් සැඟවිය නොහැකි විය.
සිරිමල් ඝාතනයෙන් පසු සැකකරුවන් පොලිස් අත්අඩංගුවට ගැනීමට කොපමණ දින ගණනක් ගතවුනිද?
දින දෙකක්